**ความยั่งยืนในการดำเนินงานโรงเรียนปลอดขยะ**

**กระบวนการสร้างความยั่งยืนให้กับกิจกรรมโรงเรียนปลอดขยะ**

 โรงเรียนมีแผนในการพัฒนากิจกรรมให้เกิดความยั่งยืนมากขึ้น  โดยมีการจัดการเรียนการสอนในรายวิชาบูรณาการ ในการดำเนินกิจกรรมอย่างต่อเนื่อง มีการพัฒนาโครงการและปรับเปลี่ยนให้มีการพัฒนามากขึ้น  นักเรียนกลุ่มแกนนำทั้ง ๗ กลุ่มได้ทำงานในส่วนที่กลุ่มรับผิดชอบอย่างมีประสิทธิภาพ รวมทั้งนักเรียนในโรงเรียนทุกคนมีจิตสำนึกในการรักษาความสะอาดในโรงเรียน มีความตะหนักถึงโทษของขยะที่เกิดขึ้น และยังรักและหวงแหนสิ่งแวดล้อมธรรมชาติที่อยู่รอบตัวของพวกเขา

**วิธีดำเนินการ**

 โรงเรียนมีการสร้างกลุ่มผู้นำนักเรียน เพราะเชื่อมั่นว่าคนรุ่นใหม่สามารถสร้างพลังและแรงผลักดันในการสร้างจิตสำนึกให้กับกลุ่มเยาวชนด้วยกันได้ดี ดังนั้นทางโรงเรียนได้สร้างกลุ่มผู้นำนักเรียน ๗ กลุ่มขึ้น และกลุ่มที่เป็นหลักในการจัดการขยะภายในโรงเรียน คือ “กลุ่มนักรบสิ่งแวดล้อม” ผนวกเข้ากับหลัก ๓Rs นำมาใช้ในการจัดการขยะ โดยการลดตั้งแต่ต้นทางตั้งแต่การนำขยะเข้ามาภายในโรงเรียน เชื่อมโยงไปโรงอาหารที่นักเรียนจะรู้จักการกิน อยู่ เป็น คือการตักอาหารแต่พออิ่ม เหลือเศษอาหารให้น้อยที่สุด นักเรียนจะใช้กล่องอาหารส่วนตัว กระบอกน้ำส่วนตัวหรือแก้วน้ำส่วนตัวในการใส่อาหารจากร้านค้าในโรงอาหาร เป็นการลดขยะอีกทาง เมื่อเกิดขยะขึ้นนักเรียนสามารถคัดแยกขยะได้อย่างถูกต้องจากจุดการคัดแยกขยะบนห้องหรือจุดคัดแยกขยะในโรงเรียน เพื่อนำส่งต่อไปที่ธนาคารขยะเพื่อนำไปรีไซเคิลและรียูส ในกิจกรรมต่าง ๆ ต่อไป

**ผลที่คาดว่าจะได้รับ**

ความยั่งยืนในการดำเนินงาน เด็กนักเรียนได้มีทักษะชีวิตตามความสนใจของนักเรียนและนำมาใช้ในการดำเนินชีวิตประจำวัน นักเรียนมีคิดสร้างสรรค์วิธีในการที่จะปลูกพืชที่จะนำมาประกอบอาหารและบริโภคได้ นักเรียนได้คิดและแสดงความคิดเห็นร่วมกับเพื่อนนักเรียนโดยมีคุณครูเป็นที่ปรึกษา นอกจากนี้ในระหว่างการดำเนินงานนักเรียนยังสามารถคิดสร้างสรรค์ในการนำวัสดุรีไซเคิลมาทำกระถางปลูกผัก ทำดอกไม้ประดิษฐ์ และนักเรียนได้ฝึกการทำงานเป็นกลุ่มที่มีกระบวนการขั้นตอน ที่ได้กำหนดไว้อย่างเป็นระบบ ได้แก่ มีการวางแผนการดำเนินการ เมื่อดำเนินการแล้วมีการรายงานผล ให้กับเพื่อน นักเรียน ครู และผู้บริหาร เมื่อเกิดปัญหามีการคิดวางแผนในการแก้ไขทันที โดยรับฟังความคิดเห็นที่แตกต่างจากผู้อื่น และเมื่อดำเนินการเรียบร้อยแล้วมีการสรุปผลการดำเนินงาน มีการอภิปรายถึงปัจจัยที่ทำให้ประสบความสำเร็จ

ในขั้นตอนการดำเนินงาน เกิดความยั่งยืนกับนักเรียนได้บูรณาการองค์ความรู้ทั้งในด้านสังคม วัฒนธรรม  เกิดการพิจารณาการดำเนินงานในแต่ละขั้นตอนและนักเรียนเกิดทักษะการแสดงออกเหตุผลของตนเองในการอภิปรายเรื่องการดำเนินงาน นักเรียนได้ฝึกฝนการสื่อสารที่มีประสิทธิภาพ คือ การสื่อสารที่ถูกต้อง ตามความหมายที่ผู้พูดต้องการจะสื่อสาร การสื่อสารตามกาละและเทศะที่สมควร การสื่อสารสิ่งที่กลุ่มกำลังดำเนินงานกับคนภายนอกให้เกิดความเข้าใจที่สอดคล้องและโน้มน้าวให้นักเรียนและบุคลากรในโรงเรียนเห็น

**การดำเนินกิจกรรมโรงเรียนปลอดขยะ โดยใช้หลัก ๓ Rs** **ฐานมะนาวพอเพียง**

**Reduce : ลดการใช้**

1 ใช้ขวดพลาสติกจากขยะต้นทางในห้องเรียนมาออกแบบทำเป็นภาชนะเก็บลูกมะนาว

2 ลดการใช้ปุ๋ยเคมีในการบำรุงต้นมะนาวให้เจริญเติบโตโดยใช้ปุ๋ยที่ทำขึ้นในโรงเรียนเช่นปุ๋ยน้ำหมักจุลินทรีย์ปุ๋ยหมักใบไม้ปุ๋ยไส้เดือนและปุ๋ยมูลไก่มาใส่ต้นมะนาว ที่ปลูก

**Reuse : ใช้ซ้ำ**

1 นำบ่อซีเมนต์เก่าที่ปลูกต้นมะนาวมาใช้ซ้ำ

2 นำกะละมังถังหรือภาชนะที่แตกชำรุดมาทำเป็นกระถางเพื่อปลูกต้นมะนาว

**Recycle : นำกลับมาใช้ใหม่**

1 นำขวดพลาสติกมาดัดแปลงตกแต่งให้สวยงามเพื่อทำภาชนะเก็บลูกมะนาว

**นวัตกรรม/ชิ้นงานของฐาน**

นำมะนาวที่ใช้แล้วมาทำน้ำยาล้างจานเพิ่มความประหยัดในครัวเรือนและสร้างรายได้